รายชื่อตัวละครในยอดนักสืบจิ๋วโคนัน
ครอบครัวและคนรู้จัก

คุโด้ ยูซากุ (ญี่ปุ่น: 工藤 優作; โรมาจิ: Yusaku Kudo) พ่อของ ชินอิจิ อายุ 37 ปี มีภรรยาชื่อ ฟุจิมิเนะ ยูกิโกะ เขาเป็นนักเขียนนิยายแนวสืบสวนชื่อก้องโลก ซึ่งหนึ่งในเรื่องที่ขายดี คือ ไนท์บารอน เดิมทียูซากุได้ถูกทางเอฟบีไอ ขอร้องให้สืบเกี่ยวกับคดีของชายชุดดำ เมื่อตอนชินอิจิ ยังคงอยู่ในอเมริกา และยูซากุก็ได้แค่เริ่มโครงการโดยใช้ชื่อโค้ดเนม ไนท์บารอน เท่านั้น แต่ได้เลิกล้มภารกิจนี้ไป จนเมื่อชินอิจิถูกย่อตัวเป็นโคนัน และได้มีการเกี่ยวข้องกับชายชุดดำ ยูซากุจึงได้ร่วมมือกับทางเอฟบีไอ อย่างลับๆ เพื่อสืบหาหัวหน้าใหญ่ ในขณะที่คุโด้ ชินอิจิได้ล่อชายชุดดำออกมาให้เปิดเผยตัวมากขึ้น นอกจากนี้ เขายังเป็นคู่ปรับกับนักมายากลชื่อดัง  คุโรบะ โทอิจิ เหมือนที่ชินอิจิเป็นคู่ปรับกับจอมโจรคิดอีกด้วย ปรากฏตัวครั้งแรกในซีรีส์ปี 1 ตอนที่ 44 คดีลักพาตัวเอโดงาวะ โคนัน เขามีฝีมือในการสืบคดีเหนือกว่าชินอิจิ แต่ก็มักจะปล่อยให้ลูกชายได้ไขคดีด้วยตัวเองเสียมากกว่าและคอยสนับสนุนลูกชาย และเข้ามาช่วยไว้ในยามคับคันตลอด ในยอดนักสืบจิ๋วโคนัน: ปริศนาปราการ 5 แฉกเปิดเผยว่าเขาเป็นญาติของ คุโรบะ โทอิจิ
คุโด้ ยูกิโกะ (ญี่ปุ่น: 工藤 有希子; โรมาจิ: Yukiko Kudo) ชื่อเดิม ฟุจิมิเนะ ยูกิโกะ แม่ของชินอิจิ อายุ 37 ปี เป็นดาราดังที่ประสบความสำเร็จตั้งแต่อายุ 20 ปี ปัจจุบันอยู่ที่ลอสแอนเจอลิส มีฉายาว่า ไนท์บารอนเนส ยูกิโกะชอบเรียก ชินอิจิว่า ชินจัง และดูจะสนับสนุนเรื่องของรันและชินอิจิมาก เธอเคยเป็นเพื่อนกับ คิซากิ เอริ มาก่อน สมัยที่เรียนอยู่ที่เทตัน ยูกิโกะเคยเป็นเจ้าหญิงแห่งเทตันมาก่อนเนื่องจากว่า เป็นสาวน้อยน่ารักที่มีพรสวรรค์ในการแสดงละครเป็นเยี่ยม เพียงผลงานแรก ก็มีสื่อมวลชนทั่วโลกจับตามอง ยูกิโกะมีเพื่อนที่รู้จักกันชื่อว่า ชารอน วินยาร์ด ทั้งสองคนเป็นลูกศิษย์ คุโรบะ โทอิจิ นักมายากลที่เป็นคู่ปรับกับยูซากุ ซึ่งคุโรบะ โทอิจิ ความจริงก็คือ พ่อของคุโรบะ ไคโตะ (จอมโจรคิด) นั่นเอง ถนัดการขับรถผาดโผนมาปรากฏตัวครั้งแรกในซีรีส์ปี 1 ตอนที่ 44 คดีลักพาตัวเอโดงาวะ โคนัน เธอคอยเป็นห่วงโคนัน หรือชินอิจิ และพร้อมจะเข้าร่วมแผนการของลูกชายเพื่อต่อกรกับองค์กร
อากาสะ ฮิโรชิ (ญี่ปุ่น: 阿笠 博士; โรมาจิ: Hiroshi Agasa) นักวิทยาศาสตร์เพื่อนบ้านของชินอิจิ อายุ 52 ปี ส่วนสูง 160 ซม. และยังเป็นเพื่อนกับพ่อของชินอิจิ อยู่บ้านเลขที่ 22 หมู่ 2 เบกะโจ เขาคอยช่วยเหลือโคนันทุกๆเรื่อง ตั้งแต่เรื่องที่ชินอิจิกลายเป็นโคนัน เขาก็พยายามหายาแก้พิษด้วย นอกจากนี้เครื่องมือที่ช่วยเหลือโคนันในการคลี่คลายคดี ดร.อากาสะก็เป็นคนประดิษฐ์ และยังชอบใบแปะก๊วยมาก เนื่องจากมีความหลังกับเด็กผู้หญิงที่ชื่อ คิโนะชิตะ ฟุซาเอะ ซึ่งเป็นรักแรกของดร.อากาสะ และเธอจะมารอ ดร.ทุกสิบปีใต้ต้นแปะก๊วยสถานที่แห่งความหลัง ตอนนี้เธอเป็นเจ้าของแบรนด์ชื่อดัง ที่เคยสัญญากับรันตอนอยู่ป.1ที่ให้ยืมร่มว่า "ถ้าโตขึ้นจะต้องซื้อของของฟุซาเอะแบรนด์" (ซึ่งรันก็ได้ทำตามสัญญาจริงๆในตอน รักครั้งแรกสีใบแปะก๊วย ตอนที่ 455-456 หรือเล่มที่ 40)
คิซากิ เอริ (ญี่ปุ่น: 妃 英理; โรมาจิ: Eri Kisaki) อายุ 37 ปี เป็นแม่ของโมริ รัน เป็นคู่กัดกับโมริ โคโกโร่ตั้งแต่เด็ก เกลียดนิสัยของโมริ โคโกโร่ ตอนนี้จึงแยกกันอยู่ เป็นคนสุขุม เยือกเย็น หัวดี ทำงานเป็นทนายความ ฉลาด เก่ง ว่าความคดีไหนๆก็ชนะทุกราย จนได้รับฉายาว่า "ควีนแห่งวงการกฎหมาย" สมัยอยู่โรงเรียนเทตันเธอได้ฉายาว่า"ราชินีแห่งเทตัน" ซึ่งเป็นคู่แข่งกับคุโด้ ยูกิโกะ ที่ได้ฉายาว่า"เจ้าหญิงแห่งเทตัน" (จากเล่มที่ 40-41 หรือภาคอนิเมะ ตอนที่ 333-334 ตอน ปริ๊นเซสที่คล้ายกัน) แยกทางกับโมริ เพราะโมริบอกว่าเอริทำอาหารไม่อร่อย (จากตอนท้ายของ Movie 2: คดีฆาตกรรมไพ่ปริศนา ซึ่งรันได้ถามสาเหตุที่แท้จริงของการแยกกันอยู่ของพ่อกับแม่จากแม่ของเธอ) เธอสูง 175 ซม.หนัก 41.5 กก.ปรากฏตัวครั้งแรกตอนที่33คดีฆาตกรรมในร้านกาแฟ ปัจจุบันเหมือนจะคืนดีกันกลาย ๆ แต่ก็ยังมีทิฐิต่อกันเลยไม่ลงตัวสักที
ซึซึกิ โซโนโกะ (ญี่ปุ่น: 鈴木 園子; โรมาจิ: Sonoko Suzuki) ลูกสาวคนที่สองของซึซึกิ ชิโร่และโทโมโกะ อายุ 17 ปี เป็นเพื่อนรักของโมริ รัน โซโนโกะเป็นคนที่มีความมั่นใจสูง เป็นคนสบายๆ ง่ายๆ ชอบผู้ชายหล่อๆ ตามอุดมคติ และเป็นคนที่มีความพยายามในการหาแฟนสูง แต่ในที่สุดเธอก็ได้พบรักกับเคียวโกขุ มาโคโตะ หลังจากอกหักเพราะเผลอรักคนร้ายในคดี (เล่มที่ 22 หรือภาคอนิเมะ ตอนที่ 163-164 ตอน หน้าร้อนอันตรายของโซโนโกะ) ปรากฏตัวครั้งแรกตอนที่ 6 คดีฆาตกรรมวันวาเลนไทน์
ฮัตโตริ เฮย์จิ (ญี่ปุ่น: 服部 平次; โรมาจิ: Heiji Hattori) นักสืบ ม.ปลาย ผู้มีชื่อเสียงในแถบคันไซ โอซาก้า สูง 171 ซม. อายุ 17 ปี เล่นกีฬาเคนโด้ และเป็นเด็กม.ปลายคนดังที่สามารถเอาชนะพวกยอดฝีมือของโอซาก้าได้ หากชินอิจิเป็นนักสืบแห่งตะวันออก เฮย์จิก็จะเป็นนักสืบแห่งตะวันตก (ปรากฏตัวครั้งแรกในเล่มที่ 10 หรือภาคอนิเมะ ตอนที่ 48-49 ตอน คดีฆาตกรรมนักการทูต) ได้มาที่สำนักงานนักสืบของโมริ และถามว่า "คุโด้อยู่ไหน" ตอนที่เจอกับเฮย์จิ โคนันเป็นหวัดและเฮย์จิให้โคนันดื่มเหล้าขาวเข้าไป โคนันจึงคืนร่างเป็นชินอิจิ(แค่ชั่วคราว) และคลี่คลายคดีเอาชนะเฮย์จิได้อย่างสวยงาม ในตอนหลังเฮย์จิเริ่มรู้สึกว่าโคนันแปลกจากเด็กทั่วไป จนรู้ความลับที่ว่าโคนันคือชินอิจิ (จากเล่มที่ 12-13 หรือภาคอนิเมะ ตอนที่ 59-60 ตอน คดีฆาตกรรมคนบ้าโฮล์มส์) และกลายมาเป็นเพื่อนและคู่หูที่ดีต่อกัน คอยปกป้องและกันตลอดมา และในเล่มที่ 106 ไฟล์ 1133 เฮย์จิได้สารภาพรักกับคาซึฮะ ณ อาเบะโนะ ฮารุคัส (Abeno Harukas) จุดชมวิวพาโนราม่าของโอซาก้า และเป็นแฟนกันอย่างเป็นทางการ
โทยามะ คาซึฮะ (ญี่ปุ่น: 遠山 和葉; โรมาจิ: Kazuha Toyama) อายุ 17 ปี เพื่อนสมัยเด็กของเฮย์จิ และผูกพันกันตั้งแต่สมัยเด็ก เหมือนชินอิจิกับรัน ทั้งสองคนมีวีรกรรมที่เกี่ยวกับห้องน้ำ เฮย์จิและคาซึฮะนำโซ่กุญแจมือมาคล้องข้อมือแต่กลับหาลูกกุญแจไม่เจอเลยต้องเข้าห้องน้ำด้วยกัน (จากตอนที่124 คดีฆาตกรรมต่อเนื่องแห่งนานิวะ) คาซึฮะแอบชอบเฮย์จิด้วย และเธอก็ยังเป็นรักแรกของเฮย์จิ (จาก Movie 7: คดีฆาตกรรมแห่งเมืองปริศนา) ปรากฏตัวครั้งแรกตอนที่ 124 คดีฆาตกรรมต่อเนื่องแห่งนานิวะ และในเล่มที่ 106 ไฟล์ 1133 เฮย์จิได้สารภาพรักกับคาซึฮะ ณ อาเบะโนะ ฮารุคัส (Abeno Harukas) จุดชมวิวพาโนราม่าของโอซาก้า และเป็นแฟนกันอย่างเป็นทางการ
เคียวโงคุ มาโคโตะ (ญี่ปุ่น: 京極 真; โรมาจิ: Makoto Kyogoku) เป็นลูกชายเจ้าของโรงแรมแห่งหนึ่ง อายุ 17 ปี เป็นกัปตันคาราเต้ของโรงเรียนไคโด้ สู้มา 400 นัดไม่เคยแพ้ จนได้รับฉายาว่า หมัดเทวดา หรือ นักสู้ไร้พ่าย (เพราะโซโนะโกะบอกว่าถ้าเห็นเขาแพ้จะคว้านท้อง เขาจึงไม่เคยบอกโซโนโกะว่ามีการแข่ง)  เขาตกหลุมรักโซโนโกะในตอนที่เธอไปเชียร์รันอย่างแข็งขัน และได้แต่แอบมองตลอด จนกระทั่งช่วยโซโนโกะจากคดีนั้นไว้ เลยได้มาเป็นแฟนกัน เขาค่อนข้างเป็นห่วงโซโนโกะ แต่ก็เคารพเธอเสมอ หลังจากนั้นก็ไปแข่งคาราเต้ทั่วโลก เมื่อโซโนโกะตกอยู่ในอันตรายเขาก็จะละทิ้งการแข่งแล้วปรากฏตัวขึ้นมาเพื่อช่วยโซโนโกะดังซุปเปอร์แมน (ปรากฏตัวครั้งแรกในเล่มที่ 22 หรือภาคอนิเมะ ตอนที่ 163-164 ตอน หน้าร้อนอันตรายของโซโนโกะ) เขายังมีพลาสเตอร์ที่มีสติ๊กเกอร์รูปถ่ายเขากับแฟนสาว โซโนโกะแปะอยู่ที่คิ้วไว้ เพื่อเป็นแรงใจในเดอะมูฟวี่ 23 ศึกชิงอัญมณีสีคราม มีบางครั้งที่เขาจะกลับมาญี่ปุ่นและใช้เวลาร่วมกับโซโนโกะ แต่ก็มักไปเจอคดีฆาตกรรมหรือโจรกรรมเสมอ
โคบายาชิ ซึมิโกะ (ญี่ปุ่น: 小林 澄子; โรมาจิ: Sumiko Kobayashi) คุณครูประจำชั้นห้อง ป.1 ห้อง B โรงเรียนประถมเทตัน อายุ 26 ปี ในสมัยเด็กเคยเจอกับสารวัตรชิราโทริที่ร้านหนังสือ ขณะที่กำลังจับขโมย ชิราโทริก็มาช่วยไว้ เธอจึงให้โคล่าที่มีซองหลอดทำเป็นรูปดอกซากูระคล้องแก้วแล้วให้ชิราโทริเพื่อเป็นการตอบแแทน ซึ่งเป็นเหตุที่ทำให้ชิราโทริเลือกที่จะเป็นตำรวจ และตอนนี้ทั้งสองคนได้เจอกันอีกครั้งในเล่ม 66 แล้วก็ชอบพอที่จะคบกัน แม้จะไม่ได้มีบทบาทมาก แต่ทั้งคู่ก็รักกันหวานแหววดี
วากาสะ รูมิ (ญี่ปุ่น: 若狭 留美; โรมาจิ: Rumi Wakasa) อายุ 37 ปี เป็นผู้ช่วยครูประจำชั้น ป.1 ห้อง B โรงเรียนประถมเทย์ตัน ตัวตนที่แท้จริงของเธอคือ เรเชล อาซากะ (ญี่ปุ่น: レイチェル·浅香; โรมาจิ: Rachel Asaka) บอดี้การ์ดของอแมนด้า ฮิวจ์สที่หายตัวไปหลังจากเหตุการณ์คดีฆาตกรรมฮาเนดะ โคจิ เมื่อสิบเจ็ดปีก่อน
โอโอกะ โมมิจิ (ญี่ปุ่น: 大岡もみじ; โรมาจิ: Ooka Momiji) อายุ 17 ปี เป็นผู้หญิงชาวเกียวโต ปรากฏตัวครั้งแรกในเดอะมูฟวี่ 21 ปริศนาเพลงกลอนซ่อนรัก มีความถนัดด้านกีฬาไพ่คารุตะเป็นเลิศ เธอมักหลงตัวเองว่าเป็นคู่หมั้นของฮัตโตริ เฮย์จิเพราะเธอหูเพี้ยนได้ยินคำว่าโอกาสหน้าเราค่อยมาประลองฝีมือใหม่เป็นโอกาสหน้าถ้าเราเจอกันอีกเดียวจะจับแต่งงานกันเลยค่อยดูสิ และในปีที่ 18 ตอนที่ 929: ตำนานนูเอะของโคนันกับเฮจิ(ภาคไขคดี) นั้นคือการปรากฏตัวครั้งแรกหลังๆเธอเริ่มปรากฏตัวบ่อยมากมักจะปรากฏพร้อมกับอิโอริ มุงะ พ่อบ้านประจำตัว
อาราอิเดะ โทโมอากิ (ญี่ปุ่น: 新出 智明; โรมาจิ: Tomoaki Araide) หมอประจำโรงเรียนมัธยมเทตัน อายุ 25 ปี เป็นลูกชายของอาราอิเดะ โยชิเทรุ หมอที่โมริ โคโกโร่เคยไปตรวจ ซึ่งพ่อของเขาถูกฆาตกรรมโดยแม่เลี้ยงของเขาเอง ปรากฏตัวครั้งแรกเล่มที่ 24 File 3 ตอน อีกครึ่งปี หรือภาคอนิเมะ ตอนที่ 181-182 ตอน มุมอับในความมืด เคยถูกองค์กรชุดดำปองร้ายจนต้องย้ายบ้านไปอยู่นอกเมือง (และระหว่างนั้น เบลม็อต ขององค์กรชุดดำก็ปลอมตัวมาเป็นเขาแทน [รายละเอียดติดตามได้ในเล่มที่ 42 หรือตอนที่ 345])
อิโอริ มุงะ (ญี่ปุ่น: イオリムカ; โรมาจิ: Muga Iori) อายุ 30 ปี เป็นพ่อบ้านประจำตัวของโมมิจิเป็นคนหน้าเคร่งครึมไปกับโมมิจิทุกที่มีพละกำลังมาก อดีตเจ้าหน้าที่ตำรวจสันติบาล รู้จักตัวตนของ ฟุรุยะ เรย์ และรู้จักคุโรดะในฐานะหัวหน้าเก่า เป็นเพื่อนโรงเรียนตำรวจกับ คาซามิ ยูยะ แต่ตอนนี้เขาทำหน้าที่เป็นพ่อบ้านให้เจ้านายก็เท่านั้น
ฮอนโด เอย์สึเกะ (ญี่ปุ่น: 本堂 瑛祐; โรมาจิ: Eisuke Hondou) อายุ 17 ปี เป็นลูกชายของอีธาน ฮอนโด และเป็นน้องชายของฮอนโด ฮิเดมิ เขาเป็นลูคีเมีย เขาไม่ชอบอะไรที่มาบีบคั้นเขา เป็นคนที่ฉลาดแต่มักจะซุ่มซาม มีเลือดกรุ๊ป O (ภายหลังเปลี่ยนเป็น AB จากการรับผ่าตัดโรคลูคีเมีย โดยใช้ไขกระดูกของพี่ ซึ่งมีเลือดกรุ๊ป AB) เป็นคนหนึ่งที่รู้ตัวจริงของโคนัน
โอกิยะ สึบารุ (ญี่ปุ่น: 沖矢 昴; โรมาจิ: Subaru Okiya) อายุ 27 ปี ปัจจุบันอาศัยอยู่บ้านคุโด้ เขาคืออากาอิ ชูอิจิที่ปลอมตัวมาเพื่อดูแล ไฮบาระห่างๆ และหลอกองค์กรว่าตายแล้วเพื่อทำให้องค์กรเชื่อถือในตัวมิซึนาชิ เรย์นะมากขึ้น ปรากฏตัวครั้งแรกในตอนที่ 556 สีแดง ขาว เหลือง กับแก๊งนักสืบ และตอนที่ 557 โคนันกับปริศนารหัสซ้อน และปรากฏตัวอีกครั้งในเดอะมูฟวี่ 18
เซระ มาสึมิ (ญี่ปุ่น: 世良 真純; โรมาจิ: Masumi Sera) อายุ 17 ปี เด็กสาวนักเรียนม.ปลายที่ย้ายโรงเรียนมาอยู่ห้องเดียวกับพวกโมริ รันที่โรงเรียนมัธยมปลายเทย์ตัน ส่วนสูง 160 ซม. นิสัยเป็นคนห้าวๆ ลุยๆ ตัวตนที่แท้จริงคือน้องสาวของอากาอิ ชูอิจิและ ฮาเนดะ ชูคิจิ  (ปรากฏตัวครั้งแรกเล่มที่ 73 หรือภาคอนิเมะ ตอนที่ 697-698 ตอน การแข่งไขคดีที่โรงแรมผีสิง และเดอะมูฟวี่ 18) และความสัมพันธ์กับโอกิยะ สึบารุนั้นหลังจากที่ได้เจอหน้ากันตอนที่แวะไปที่บ้านของชินอิจิแล้ว เธอก็เกิดความรู้สึกไม่ไว้วางใจ(ตะขิดตะขวงใจ) โดยไม่ทราบต้นสายปลายเหตุ
อามุโร่ โทโอรุ (ญี่ปุ่น: 安室 透; โรมาจิ: Tooru Amuro) เป็นอีกชื่อของ ฟุรุยะ เรย์ มีความสามารถในการสืบสวนคดีต่างๆ และเพื่อการสืบความเรื่อง โคโกโร่นิทรา จึงขอให้โมริ โคโกโร่ รับเป็นลูกศิษย์และทำงานพิเศษอยู่ร้านปัวโรต์
เอโนโมโตะ อาซึสะ (ญี่ปุ่น: 榎本 梓; โรมาจิ: Azusa Enomoto) อายุ 23 ปี พนักงานร้านกาแฟปัวโรต์ซึ่งตั้งอยู่ชั้น 1 ของสำนักงานนักสืบโมริ (ปรากฏตัวครั้งแรกภาคอนิเมะ ตอนที่ 162 ตอน คดีชายชราลึกลับหายตัว)
ฟุซาเอะ แคมป์เบล (ญี่ปุ่น: フサエ・キャンベル; โรมาจิ: Fusae Campbell) คือรักแรกที่หายไปนานของ ดร.อากาสะ และเป็นนักออกแบบเครื่องประดับแฟชั่นของแบรนด์ที่มีธีมเกี่ยวกับใบแปะก๊วย (ปรากฏตัวครั้งแรกในซีรีส์ปี 10 ตอนที่ 455-456 รักครั้งแรกสีใบแปะก๊วย)
คุริยาม่า มิโดริ (ญี่ปุ่น: 栗山 緑; โรมาจิ: Midori Kuriyama) เลขาประจำสำนักงานทนายความคิซากิ และเป็นคนสนิทของคิซากิ เอริ (ปรากฏตัวครั้งแรกภาคอนิเมะ ตอนที่ 286-287 ศึกในศาล คิซากิปะทะโคโกโร่)
โอกิโนะ โยโกะ (ญี่ปุ่น: 沖野 ヨーコ; โรมาจิ: Yoko Okino) เป็นนักร้องยอดนิยมที่ โมริ โคโกโร่ ชื่นชอบ สูง 163 ซม. เธอเป็นคนสวย เสียงดีและเป็นไอดอลของเหล่าหนุ่มๆ อีกอย่างเธอก็เชียร์โคโกโร่ตอนไขคดีเหมือนกัน (ปรากฏตัวครั้งแรกเล่มที่ 1 หรือภาคอนิเมะ ตอนที่ 3 ตอนคดีฆาตกรรมในห้องปิดตายของยอดดารา)
อากางิ ฮิเดโอะ (ญี่ปุ่น: 赤木 英雄; โรมาจิ: Hideo Akagi) นักฟุตบอลของทีมโตเกียวสปิริต เล่นฟุตบอลเก่งมาก มีชื่อย่อว่า ฮิเดะ ปรากฏตัวครั้งแรกในตอนที่ 10 คดีข่มขู่นักฟุตบอลอาชีพ
ฮิโงะ เรียวสึเกะ (ญี่ปุ่น: 比護 隆佑; โรมาจิ: Higo Ryūsuke) นักฟุตบอลชื่อดังเคยเล่นให้กับนัวร์โตเกียว ก่อนย้ายไปทีมบิ๊กโอซาก้า ไฮบาระเป็นแฟนตัวยงของเขา
ซานาดะ ทาคาฮิโระ (ญี่ปุ่น: 真田 貴大; โรมาจิ: Takahiro Sanada) อายุ 18 ปี นักกีฬาฟุตบอลทีมบิ๊กโอซาก้า ไฮบาระไม่ชอบหน้าเขาเท่าไหร่นัก เพราะทำประตูไม่เคยจะได้ ชอบล้อเลียนรายการทีวี และเก็บความลับเฉพาะของเรียวสึเกะไว้ทำให้ไฮบาระต้องพึ่งพาในฐานะแหล่งข้อมูล
ฮัตโตริ ชิซึกะ (ญี่ปุ่น: 服部 静華; โรมาจิ: Shizuka Hattori) แม่ของเฮย์จิมีฝีมือทำกับข้าวเก่งและอร่อยเป็นที่สุด และเคยแข่งกีฬาเคนโด้มาก่อนสมัยเด็กๆ สูง 163 ซม.  (ปรากฏตัวครั้งแรก ใช้นามสกุลว่า อิเคนามิ)  โดยเธอมาหาโมริ โคโกโร่ เพื่อให้ตามหาเพื่อนสมัย ม.ต้น ชื่อ ชิบาตะ ชิโร่ ซึ่งอยู่ชมรมเคนโด้ด้วยกัน แต่แท้ที่จริงแล้ว เธอต้องการทดสอบโมริ โคโกโร่ คำคมที่ประทับใจ :ชีวิตไม่ไช่ของคนอื่นหรือของใครทั้งนั้น มันเป็นสิ่งมีค่า อย่ายอมเสียมันไปง่ายๆ (ปรากฏตัวครั้งแรกเล่มที่ 28 หรือภาคอนิเมะ ตอนที่ 239-240 ตอน ผู้จ้างวานที่มีแต่ความเท็จ)
ฮาเนดะ ชูคิจิ (ญี่ปุ่น: 羽田 秀吉; โรมาจิ: Haneda Shūkichi) เป็นนักหมากรุกมืออาชีพที่มีชื่อเสียงของญี่ปุ่น เป็นอดีตแฟนของมินาโมโต้ ยูมิ เป็นคนร่าเริงแต่ก็ฉลาดหลักแหลม มีไหวพริบ (ปรากฏตัวครั้งแรกในตอนที่ 783 เพื่อนบ้านข้างที่เกิดเหตุคือแฟนเก่า) และยังเป็นพี่ของเซระ มาสึมิและน้องอาคาอิ ชูอิจิ
ซึซึกิ จิโรคิจิ (ญี่ปุ่น: 鈴木 次郎吉; โรมาจิ: Jirokichi Suzuki) คุณลุงของโซโนโกะ คว้ารางวัลมาแล้วหลายอย่าง จึงทำให้เขามีความแค้นกับจอมโจรคิดที่ทำให้ความดังของเขาลดลง เพราะข่าวที่ลงในหนังสือพิมพ์จะลงพาดหัวข่าวใหญ่เกี่ยวกับจอมโจรคิด ทำให้ข่าวของเขาไปอยู่หน้าที่ 2 แทน (ปรากฏตัวครั้งแรกในเล่มที่ 44 หรือภาคอนิเมะ ตอนที่ 356 ตอน มายากลกลางหาวของจอมโจรคิด)
ยามามูระ มิซาเอะ (ญี่ปุ่น: 山村 ミサエ; โรมาจิ: Misae Yamamura) เป็นคุณยายของสารวัตรยามามูระ ถูกกล่าวถึงอยู่บ่อยๆ บ้านอยู่ที่ทตโทริ แต่ปรากฏตัวในเล่มที่ 63 หรือภาคอนิเมะ ตอนที่ 545-546 ตอน แม่มดในม่านหมอก ที่เธอเป็นกุญแจสำคัญ เพราะเธอขับรถเก่งมาก และชอบดูการแข่งขัน ฟอร์มูลาวัน เคยปรากฏตัว ร่วมกับหลานชาย กับ บทรับเชิญไม่มีบทพูด ในเดอะมูฟวี่ 10 บทเพลงมรณะแด่เหล่านักสืบ
คุโจ เรโกะ (ญี่ปุ่น: 九条 玲子; โรมาจิ: Reiko Kujo) ได้ฉายาว่า "มาดอนน่าแห่งวงการอัยการ" เป็นคู่ปรับกับคิซากิ เอริ เธอต้องการให้คิซากิ เอริ ได้ลิ้มรสของความพ่ายแพ้ (ปรากฏตัวครั้งแรกภาคอนิเมะ ตอนที่ 264-265 ตอน ศึกในศาล คิซากิปะทะโคโกโร่)
ซากาโมโตะ ทาคุมะ (ญี่ปุ่น: 坂本 琢馬; โรมาจิ: Takuma Sakamoto) อายุ 7 ปี เป็นเพื่อนร่วมห้องเดียวกับขบวนการนักสืบเยาวชน
ฮิงาชิโอะ มาเรีย (ญี่ปุ่น: 東尾 マリア; โรมาจิ: Maria Higashio) อายุ 7 ปี เป็นเพื่อนร่วมห้องเดียวกับขบวนการนักสืบเยาวชน
มัตซึบาระ จิฮารุ (ญี่ปุ่น: 松原 千春; โรมาจิ: Chiharu Matsubara) อายุ 7 ปี เป็นเพื่อนร่วมห้องเดียวกับขบวนการนักสืบเยาวชน
เมงุเระ มิโดริ (ญี่ปุ่น: 目暮 みどり; โรมาจิ: Midori Megure) ภรรยาของสารวัตรเมงูเระ  สูง 166 ซม. ที่คนคนนี้ได้เป็นภรรยาของสารวัตรคือ เหตุจากการณ์ที่มิโดริขอเป็นนกต่อ เพื่อแก้แค้นให้เพื่อน แล้วสารวัตรได้ถูกคำสั่งให้ไปคุ้มครอง สุดท้ายก็โดนรถชนทั้งคู่ ทำให้มีรอยแผลเป็นที่หน้าผาก (ปรากฏตัวครั้งแรกเล่มที่ 28-29 หรือภาคอนิเมะ ตอนที่ 233-234 ตอน ความลับของเมงุเระที่ถูกผนึกไว้)
ซึซึกิ อายาโกะ (ญี่ปุ่น: 鈴木 綾子; โรมาจิ: Ayako Suzuki) พี่สาวของโซโนโกะ สูง 164 ซม. หนัก 48.5 กก. (ปรากฏตัวครั้งแรกเล่มที่ 5 หรือภาคอนิเมะ ตอนที่ 34-35 ตอน คดีฆาตกรรมซ่อนเงื่อน) ปัจจุบันเธอแต่งงานกับโทมิซาวะ ยูโซ กรรมการกลุ่มบริษัทการเงินโทมิซาวะ
ซึซึกิ ชิโร่ (ญี่ปุ่น: 鈴木 史郎; โรมาจิ: Shiro Suzuki) พ่อของโซโนโกะ  ปัจจุบันอายุ 51 ปี  เป็นประธานกลุ่มบริษัทซึซึกิ(ปรากฏตัวครั้งแรกในเล่มที่ 16 หรือภาคอนิเมะ ตอนที่ 77-78 ตอน โคนันปะทะจอมโจรคิด)
ซึซึกิ โทโมโกะ (ญี่ปุ่น: 鈴木 朋子; โรมาจิ: Tomoko Suzuki) แม่ของโซโนโกะ อายุ 43 ปี สูง 165 ซ.ม.หนัก 41.5 กก.(ปรากฏตัวครั้งแรกในเล่มที่ 16 หรือภาคอนิเมะ ตอนที่ 77-78 ตอน โคนันปะทะจอมโจรคิด)
อุเอมัทซึ ริวจิโร่ (ญี่ปุ่น: 植松 竜司郎; โรมาจิ: Ryujiro Uematsu) อายุ 59 ปี เป็นครูใหญ่โรงเรียนประถมเทย์ตัน
ฮาคุบะ ซางูรุ (ญี่ปุ่น: 白馬 探; โรมาจิ: Hakuba Saguru) ฮาคุบะ เป็นนักสืบ มีสัตว์เลี้ยงเป็นเหยี่ยวชื่อ "วัตสัน" ซึ่งมีชื่อมาจากนายแพทย์จอห์น เอช. วอตสัน ที่เป็นตัวละครจากนิยายสืบสวนเรื่อง เชอร์ล็อก โฮมส์